projecte-aina/catalan_government_crawling huggingface dataset:
A la Llei 18/2009, de salut pública, es preveu l'elaboració i el desenvolupament del Pla de seguretat alimentària de Catalunya i s'estableixen les característiques i els continguts principals a què s'ha d'ajustar.
L'elaboració i el seguiment d'aquest Pla és una de les funcions de l'Agència Catalana de Seguretat Alimentària.
El Pla de seguretat alimentària de Catalunya ha de ser l'instrument indicatiu i el marc de referència de l'Administració de la Generalitat i dels ens locals de Catalunya per a totes les accions públiques en aquesta matèria.
El Pla té una vigència de cinc anys i comprèn les línies directives de les actuacions que s'implementaran per assolir els seus objectius.
El Pla de seguretat alimentària de Catalunya ha d'incloure:
En el disseny del Pla s'han de tenir en compte les particularitats de la situació de partida, a la qual s'aporten els valors afegits de la planificació estratègica, la visió integrada i la transversalitat al llarg de la cadena alimentària i del procés d'anàlisi del risc, així com l'impuls de la millora continuada en cooperació, coordinació i eficiència de les accions en seguretat alimentària.
Per a la seva elaboració s'apliquen de forma combinada les metodologies d'anàlisi del risc i de planificació per objectius, a partir del referent que suposen els principis de les polítiques de seguretat alimentària establerts a la normativa europea.
Partint de la definició de la missió i dels objectius a què està orientat, el Pla s'ha d'estructurar en diversos àmbits dins de dos blocs fonamentals: l'anàlisi del risc i la millora de la cooperació, i l'eficiència i la coordinació.
A cada un dels àmbits previstos s'han de definir els objectius específics i els objectius operacionals, així com les intervencions que s'implementaran per assolir-los.
Per a cada objectiu s'ha de definir un termini de referència, així com els indicadors i els criteris que s'utilitzaran en el seu seguiment i la seva avaluació.
Es formulen objectius específics amb un horitzó temporal de 10 anys i objectius operacionals amb un horitzó temporal de 5 anys, tot i que es preveu fer un seguiment anual de l'evolució en cada àmbit.
El Pla ha de ser aprovat pel Govern de la Generalitat.
Les autoritats competents dels estats membres i la Comissió Europea han detectat que, amb motiu de la pandèmia de la COVID-19, s'estan oferint per Internet productes comercialitzats com a complements alimentaris al quals s'atribueixen propietats beneficioses relacionades amb la COVID-19.
S'informa als consumidors que els productes amb declaracions de propietats saludables relacionades amb la infecció per COVID-19 són il·legals i, fins i tot, podrien ser perjudicials per a la salut.
L'Autoritat Europea de Seguretat Alimentària (EFSA) és l'organisme que avalua les declaracions de propietats saludables en els aliments.
Només a partir d'aquesta avaluació científica es pot autoritzar l'ús d'una declaració.
Actualment no està autoritzada cap declaració sobre prevenció o tractament relacionada amb la infecció pel coronavirus causant de la COVID-19.
Es desaconsella als consumidors el consum de qualsevol complement alimentari o complement a base de plantes amb indicacions per a la millora i/o prevenció de la infecció pel coronavirus.
La Comissió Europea ha demanat a les autoritats dels estats membres que:
Una de les funcions de l'Agència Catalana de Seguretat Alimentària (ACSA) és proporcionar assessorament científic independent i recomanacions respecte a totes les qüestions relacionades amb la seguretat alimentària i avaluar els beneficis i els riscos per a la salut dels aliments, per donar suport a les actuacions de gestió del risc.
Cada vegada que l'ACSA necessiti el suport d'un expert extern per a una tasca científica determinada s'elaborarà una llista de possibles experts a partir de la xarxa d'experts.
Es contactarà amb els candidats que presentin un perfil adequat per a la tasca que calgui fer per tal de preguntar-los sobre la seva disponibilitat i l'interès per participar en la tasca específica.
Les persones que manifestin la seva disponibilitat han de presentar una declaració d'interessos per garantir la independència respecte a la tasca científica.
La declaració d'interessos serà revisada per l'ACSA.
Entre els candidats que no presentin conflictes d'interessos s'identificaran els candidats més idonis per fer la tasca.
Representants de les administracions locals amb responsabilitats en temes de control oficial.
De l'administració, responsables tècnics de les unitats de gestió de l'aplicació de la legislació alimentària i del control oficial.
De l'ASPCAT (Protecció de la Salut):
De la Direcció General d'Agricultura i Ramaderia:
De la Direcció General de Pesca i Afers Marítims:
De la Direcció General d'Alimentació, Qualitat i Indústries Agroalimentàries:
De la Direcció General de Qualitat Ambiental:
De l'Agència Catalana del Consum:
De la Federació de Municipis de Catalunya:
De l'Associació Catalana de Municipis i Comarques:
De l'Agència de Salut Pública de Barcelona:
De l'Agència Catalana de Seguretat Alimentària:
L'avaluació de riscos s'ha aplicat molt de temps per avaluar riscos associats amb l'exposició química, però només recentment s'ha aplicat formalment al patogen de l'aliment.
Per tant, un format específic per a aquestes avaluacions de riscos encara està en procés de definir-se, mentre que els formats que s'utilitzen actualment varien depenent de l'abast i objectiu de l'avaluació.
Aquest projecte té com a objectiu accelerar el procés de fer realitat l'avaluació quantitativa de riscos microbiològics (ARMQ) i establir una metodologia comuna d'acord amb els diferents membres de la Unió Europea.
A aquest efecte, és necessari accelerar el desenvolupament i l'aplicació extensiva d'eines epidemiològiques, nous models predictius estocàstics per a microorganismes concrets, estadística, proteòmica i genòmica, ribotipificació, que poden fer possible integrar els nous avenços a l'avaluació de riscos.
Això ofereix a les entitats responsables en seguretat alimentària i a la indústria d'aliments noves estratègies per a l'avaluació de riscos i contribuirà a introduir l'avaluació de riscos com l'eina imprescindible per prevenir i gestionar crisis alimentàries.
Diferents grups de microalgues marines són responsables de la producció de potents toxines i neurotoxines que poden transmetre's al consumidor a través de productes de la pesca i de l'aqüicultura.
L'objectiu principal de la recerca és avaluar el risc de presència de toxines marines, tant de les que estan legislades com les que no ho estan, que puguin estar presents en els productes de la pesca i de l'aqüicultura obtinguts en les zones de producció de Catalunya.
La finalitat és protegir i assegurar la confiança del consumidor en aquest tipus de productes, a més d' establir recomanacions per a la gestió del risc i millora dels programes de vigilància.
Bona part dels preparats infantils són a base d'arròs, cereal que pot contenir concentracions relativament altes d'arsènic inorgànic (iAs).
L'objectiu del projecte IARPID és, en primer lloc, analitzar el contingut d'arsènic total i inorgànic, així com altres elements (Cd i Pb) en aliments infantils basats en arròs recollits en diversos països europeus.
Aquestes dades permetran establir l'exposició dietètica a iAs i avaluar els riscos per a la salut humana mitjançant estudis de toxicocinètica.
Finalment, s'estudiaran alternatives possibles per tal de reduir la concentració d'iAs en la cadena de procés d'aquests productes.
Cada cop més els consumidors demanden aliments a punt per consumir amb característiques nutricionals i sensorials semblants als plats cuinats de forma tradicional.
Les tecnologies de cocció al buit i d'alta pressió hidrostàtica són tecnologies que s'utilitzen en l'elaboració d'aquests aliments i s'apliquen fent servir tractaments suaus de temperatura.
En l'actualitat no hi ha dades sobre els diferents binomis de temps i temperatura que es poden aplicar perquè es garanteixi la seguretat microbiològica i les característiques organolèptiques del producte.
Organisme participant: Centre Especial de Recerca de la Planta de Tecnologia dels Aliments (Departament de Ciència Animal i dels Aliments.
Universitat Autònoma de Barcelona).
Aquest màster té com a objectiu preparar professionals per al laboratori analític, fa especial èmfasi en la gestió del laboratori i en la gestió dels sistemes de qualitat, i completa el bagatge tècnic dels professionals.
Organització: Universitat de Barcelona, Universitat de l'Algarve, Universitat de Cadis, Universitat de Bergen i Universitat Politècnica de Gdansk.
L' estudi es proposa investigar la presència de S. entèrica i E. coli productores de cefalosporinasas en granges d'engreix de porcs i avaluar la possible associació entre consum d'antimicrobians, (inclosos b-lactàmics, cefalosporines i altres compostos estructuralment no relacionats) i la presència de soques resistents.
Per avaluar si els animals són una font de reserva de gens de resistència a cefalosporines que es poden transferir a la comunitat a través de la cadena alimentària, es durà a terme la caracterització molecular dels clons resistents i dels gens de resistència.
L'expansió de dinoflagel·lades tòxiques tropicals i subtropicals dels gèneres Ostreopsis i Gambierdiscus cap a zones costaneres mediterrànies pot suposar un risc per a la salut pública a causa de les toxines que produeixen i que són acumulades per peixos i mol·luscs comestibles (Gambierdiscus produeix la toxina de la ciguatera i Ostreopsis, toxines que afecten el sistema respiratori).
Entre altres objectius, s'estudiarà la toxicitat de les soques d'aquests microorganismes, que es troben en el litoral mediterrani, i la capacitat de transferència a la xarxa tròfica de les seves toxines, fent-ne l'estudi de poblacions salvatges i d'exposicions controlades en laboratori.
Organismes participants: Institut de Recerca i Transferència Agroalimentàries (IRTA)
Josep Bayona Termens CSIC - Institut de Diagnosi Ambiental i Estudis de l'Aigua
Gerardo Caja López UAB - Departament de Ciència Animal i dels Aliments.
Joaquím Castellà Espuny UAB - Parasitologia, Epidemiologia i Sanitat Animal
Jorge Diogène Fadini IRTA - Institut de Recerca i Tecnologia Agroalimentàries
Elena Espeitx Bernat ANSOAP - Empresa especialitzada en anàlisi social
Margarita Garriga Turón IRTA - Institut de Recerca i Tecnologia Agroalimentàries
Josep Gasa Gasó UAB- Facultat de Veterinària - Department de Ciència Animal i dels Aliments
Rosina Girones Llop UB - Facultat de Biologia - Departament de Microbiologia
Joan Grimalt Obrador CSIC - Institut de Diagnosi Ambiental i Estudis de l'Aigua
Buenaventura Guamis López UAB - Planta de Tecnologia dels Aliments
Raimon Guitart Bas UAB - Departament de Farmacologia, de Terapèutica i de Toxicologia.
Manuela Hernández Herrero UAB - Departament de Ciència Animal i dels Aliments.
Ramon Lleonart Bellfill Societat Catalana d'Al·lergologia i Immunologia Clínica
Joan M. Llobet Mallafré UB - Departament de Salut Pública.
Abel Mariné Font UB - Departament de Nutrició i Bromatologia.
Pere Masqué Barri UAB - Institut de Ciència i Tecnologia Ambientals.
Jordi Morató Farreras UPC - Laboratori Microbiologia Sanitària i Mediambiental
Martí Pumarola Batlle UAB - Facultat de Veterinària - Priocat
José Juan Rodríguez Jerez UAB - Departament de Ciència Animal i dels Aliments.
Artur Xavier Roig Sagués UAB - Departament de Ciència Animal i dels Aliments.
Assumpció Roset Elias Col·legi de Farmacèutics de Barcelona
Jordi Salas-Salvadó URV - Unitat de Nutrició Humana.
Facultat de Medicina i Ciències de la Salut de Reus
Vicente Sanchis Almenar Universitat de Lleida
Robert Savé Montserrat IRTA - Institut de Recerca i Tecnologia Agroalimentàries
Antonio Velarde Calvo IRTA - Institut de Recerca i Tecnologia Agroalimentàries
Carme Vidal Carou UB - Departament de Nutrició i Bromatologia.
Robert Xalabarder Coca Químic i farmacèutic.
En el marc de les seves funcions, l'ACSA dóna suport a projectes d'investigació orientats a prevenir i resoldre problemes en l'àmbit de la seguretat alimentària.
Aquelles entitats i/o centres de recerca que treballin en l'àmbit de la seguretat alimentària i vulguin rebre suport institucional per als seus projectes el poden sol·licitar per correu electrònic a l'adreça [EMAIL], adjuntant un resum del projecte i les dades de contacte de la persona responsable de l'equip investigador.
L'ACSA avaluarà el projecte en un termini màxim de 15 dies i li donarà suport institucional, si escau.
La notificació serà tramesa a la persona responsable de l'equip per correu electrònic i convencional un cop avaluada la sol·licitud.
El malbaratament alimentari és un problema greu que afecta la nostra societat en aquest moment de crisi econòmica.
La Universitat Autònoma de Barcelona ha elaborat un pla per reduir el malbaratament, el qual, entre altres mesures, planteja la derivació de menjar cap a entitats de beneficència que fan tasques de repartiment d'aliments preparats.
Iniciatives com aquesta ajuden a proveir de menjar els grups de població més pobres, però alhora s'ha de garantir en tot moment la seguretat alimentària.
És per això que es considera de gran interès avaluar el risc per a la seguretat alimentària que pot implicar la redistribució de menjars preparats sobrers dels establiments de restauració.
Organisme participant: Centre Especial de Recerca (Planta de Tecnologia dels Aliments, Departament de Ciència Animal i dels Aliments de la Facultat de Veterinària, Universitat Autònoma de Barcelona).
El lluç és una de les espècies pesqueres de gran interès comercial i de gran consum en la població.
Avaluar els riscos alimentaris associats a la presència de paràsits i portar a terme una anàlisis relacionada amb la qualitat alimentària del recurs, que meni a l'elaboració d'una llista de recomanacions tècniques sobre bones pràctiques i la seva divulgació entre els sectors implicats.
Departament de Ciències Ambientals de la Universitat de Girona.
El projecte es centra en el desenvolupament de models predictius dels processos d'acumulació i depuració de mol·luscs, aplicable a toxines diarreiques de rellevància en la producció mitícola amb l'objectiu de minimitzar el seu impacte millorant la gestió de l'esdeveniment tòxic i reduint les pèrdues associades, i incrementant la seguretat del producte així com el desenvolupament de mètodes específics per a la monitorització de contaminants emergents com imines cícliques incloent els seus metabòlits i tetrodotoxinas, el que ha de contribuir a definir millor el seu risc associat encara per caracteritzar i respondre amb rapidesa i de manera fiable davant eventuals situacions d'alerta.
Organismes participants: Institut de Recerca i Tecnologia Agroalimentària (IRTA)
La producció d'aliments en zones periurbanes presenta avantatges ambientals com és la minimització de la petjada de carboni associada al transport d'aliments, la possibilitat d'usar aigua regenerades i l'abastament de productes frescos d'excel·lent qualitat en grans ciutats.
No obstant això, aquesta agricultura de proximitat pot sofrir una pressió ambiental important, ja que s'hi desenvolupa al voltant de grans infraestructures viàries, industrials i urbanes.
El projecte investiga l'impacte de la contaminació química atmosfèrica, pluvial, del sol i de l'aigua de rec en cultius seleccionats (enciam, tomàquet, col, carbassó), situats en el delta del Llobregat, mitjançant l'anàlisi de microcontaminants persistents (PAHs, PCBs, DDTs, PFOs, PBDEs, carbamapezina, PFCA, BPA), herbicides triazínics i fenoxiàcids, insecticides piretroides, antibiòtics i metalls pesants (Hg, Cd, Zn, Pb, Pt) i metal•loides (As, Se).
L'estudi inclou una avaluació del risc associat al consum dels aliments en una dieta estàndard i el disseny d'estratègies per reduir la incorporació de contaminants químics en cultius de zones impactades.
Entitat participant: Institut de Diagnosi Ambiental i Estudis de l'Aigua (IDAEA) del Consell Superior d'Investigacions Científiques (CSIC)
L'emergència de bacteris resistents a antimicrobians d'importància crítica per a la salut humana compromet el tractament d'infeccions severes en l'home.
L' estudi se centrarà en dos microorganismes zoonòtics d'importància per a la salut pública, Campylobacter i E. coli, així com en els punts crítics dels escorxadors de pollastres sobre els quals es poden aplicar mesures efectives per controlar-ne i reduir-ne el risc d'entrada en la cadena alimentària.
Entitats participants: Centre de Recerca en Sanitat Animal (CRESA).
L'objectiu de la investigació és desenvolupar un model informàtic a partir de dades farmacodinàmiques i farmacocinètiques del bisfenol A i els seus anàlegs, els bisfenols S i F, a fi de millorar-ne l'avaluació del risc cumulatiu i agregat de l'exposició dietètica a aquestes contaminants de procés.
Per crear aquest model, primer se'n determinarà la presència en els aliments, particularment dels enllaunats, recollits en diferents llocs de Catalunya.
Després s'estimarà l'exposició de la població determinísticament i probabilísticament.
Finalment, s'ajustarà un model farmacocinètic i dinàmic genèric als tres compostos de bisfenol estudiats i es validarà per mitjà d'anàlisis de plasma i orina en persones que visquin en poblacions on s'hagi recollit les mostres d'aliments.
Entitats participants: Universitat Rovira i Virgili
L'objectiu general del projecte és desenvolupar dispositius per a la detecció molecular, la identificació qualitativa i la quantificació de diferents espècies de microalgues tòxiques (gèneres Karlodinium, Ostreopsis, Gambierdiscus ).
Aquestes microalgues produeixen toxines tòxiques que afecten als peixos, crustacis i mol·luscs, però també indirectament a les persones que els consumeixin.
Els dispositius han de facilitar una gestió òptima de la pesca, l'aqüicultura i la protecció de la salut, a més d' aprofundir en el coneixement de l'ecosistema marí.
També han de ser fiables, de fàcil maneig i capaços de fer múltiples anàlisis de manera ràpida i econòmica.
De l'avaluació a la gestió del risc
En aquesta desena edició del workshop d'avaluació del risc a la cadena alimentària, les Universitats, els Centre de Recerca, les administracions i els operadors econòmics, compartiran el coneixement científic disponible i les mesures per gestionar els riscos associats a la restauració.
Agència Catalana de Seguretat Alimentària (ACSA) i Associació Catalana de Ciències de l'Alimentació (ACCA)
Noves formes de comercialització d'aliments
Per formalitzar la inscripció és necessari emplenar el formulari d'inscripció.
Formulari d'inscripció: https://formularis.diba.cat/diba/salutpubilca/xi-jornada-seguretat-alimentaria-administracio-local
Admissió per ordre d'inscripció.
Les formes de comercialització d'aliments han evolucionat intensamenten els darrers anys i mostren una tendència futura a la innovació i la diversificació.
Consumidors més formats, exigents i diversos junt als canvis socials i tecnològics estan generant un impacte que les administracions públiques han de gestionar.
Entre els reptes que cal afrontar podem destacar els derivats de les innovacions tecnològiques com la venda per internet; l'impacte de les xarxes socials; la producció i venda en circuit curt; l'aparició de productes i formules de venda alternatius; l'economia col·laborativa; les modalitats alternatives de restauració com el Foodtruck o la restauració i preparaciód'aliments en domicilis i/o a domicili; o la tendència a adquirir i prendre aliments en qualsevol lloc i moment, els quals no son més que alguns
exemples del que pot generar una societat cada vegada més diversa i innovadora.
L'objectiu de la Jornada és reflexionar i compartir experiències sobre les noves formes de comercialització d'aliments i els reptes que plantegen a les administracions responsables del control en seguretat alimentària.
La Jornada està adreçada a totes les persones que tenen responsabilitats en matèria de seguretat alimentària en els ens locals de Catalunya.
L'import del curs és de 175€ + IVA (el preu inclou material didàctic, diploma, esmorzar i dinar).
Es pot tramitar per la Fundació Tripartida
Per inscriure's o davant qualsevol dubte mana un e-mail a:
Para més informació a la nostra pàgina web www.fooddefense-soluciones.com o al telèfon 91 737 48 84
Les places són limitades (25) i l'ordre de reserva de cadascuna es realitzarà per estricte ordre d'inscripció.
El Grup Food Defense Soluciones organitza un curs de Defensa alimentària (Food Defense) a Barcelona, el proper dijous 30 de maig.
El curs s'impartirà en les instal·lacions de l'Agència Catalana de Seguretat Alimentària (ACSA) en el carrer Roc Boronat 81- 95 de Barcelona (Edifici Salvany).
En aquest curs s'ensenyarà com realitzar un Anàlisi de Vulnerabilitats i Risc de Contaminació Intencionada aplicant la nostra metodologia i analitzant els diferents sistemàtiques existents en l'actualitat.
El curs està dirigit a professionals del sector agroalimentari, especialment per als responsables i personal dels Departaments de Qualitat així com els Tècnics en Prevenció de Riscos Laborables (PRL).
Jornada del 5 de juny amb motiu del Dia Mundial de Seguretat Alimentària
Cal enviar un correu de confirmació d'assistència a [EMAIL]
Deu anys enrere, Catalunya va iniciar un procés cap a un sistema integrat d'intervenció pública en seguretat alimentària amb participació activa de totes les parts implicades.
Les dades recollides anualment ens donen una visió clara de la situació i la importància de la seguretat alimentaria en el nostre país.
Amb motiu del dia mundial de la seguretat alimentària, us convidem a una taula rodona de reflexió sobre la situació i la gestió de la seguretat alimentària a Catalunya.
Jornada adreçada a operadors econòmics i tècnics de control oficial
El proper 13 de novembre l'Agència de Salut Publica de Catalunya (ASPCAT) organitza una jornada sobre gestió d'alertes adreçada a operadors econòmics i tècnics de control oficial.
L'objectiu de la jornada es compartir experiències, entre les diferents parts implicades, per tal de millorar l'eficàcia en la gestió de les alertes alimentàries i protegir la salut dels consumidors.
La jornada tindrà lloc a la sala d'actes de l'edifici Salvany, C/Roc Boronat, 81-95.
Agència de Salut Publica de Catalunya
Aquesta formació ha quedat anul·lada
A l'any 2000 es va suprimir el carnet de manipulador d'aliments.
Encara que el Reglament 852/2004, del Parlament Europeu i del Consell de 29 de abril de 2004, d'higiene dels productes alimentaris estableix les bases i les condicions de referència de la formació de manipuladors, no hi ha una actualment una norma europea, estatal o catalana que la desenvolupi de forma específica i estableixi requisits concrets de la formació dels manipuladors d'aliments.
Les dades sobre brots de toxinfeccions alimentaries mostren que les activitats de preparació de menjar per al servei directament al públic (bars, restaurants, botigues que preparen menjar, rostisseries, menjar a domicili, etc.) i a col·lectivitats (menjadors laborals, escoles, cases de colònies, residències, etc.) suposen més del 80% dels borts declarats a Catalunya i que aquests brots s'associen a practiques higièniques incorrectes.
Per aquest motius, s'ha de donar un nou impuls a la formació dels manipuladors i dels responsables de l'autocontrol d'aquestes activitats, de manera que es pugui assegurar que disposen de la formació bàsica necessària des del primer moment, que se'ls ofereix formació continuada amb la freqüència i continguts mínims necessaris i que es garanteix l'aplicació de bones practiques amb supervisió i instruccions específiques per a cada lloc de treball.
En aquest context, l' Agència Catalana de Seguretat Alimentària (ACSA) ha desenvolupat dos manuals i una col·lecció de vídeos formatius amb el propòsit que serveixin d'estàndard de referència per a la formació dels manipuladors d'aliments i dels responsables de l'autocontrol dels establiments de servei directe de menjar al públic o a col·lectivitats.
L'objectiu de la jornada és presentar aquests materials i fer una reflexió sobre quin seria el millor model de formació dels manipuladors d'aliments a Catalunya.